b'\n_START_ARTICLE_\nJurij Andropov\n_START_SECTION_\nRani \xc5\xbeivot i karijera\n_START_PARAGRAPH_\nAndropov je bio sin \xc5\xbeeljezni\xc4\x8dara i vjerojatno je ro\xc4\x91en 15. lipnja 1914. godine u mjestu Nagtuskoj, gubernija Stavropol. \xc5\xa0kolovao se do 1930. godine, do priklju\xc4\x8denja Komsomolu. Andropov 1939. godine postaje \xc4\x8dlan KP SSSR-a i postaje prvi tajnik Komsomola u Karelo-Finskoj SSR od 1940. do 1944. godine. Za vrijeme Drugog svjetskog rata Anropov se upleo u partizanske radnje. Nakon rata preselio se u Moskvu i priklju\xc4\x8dio partijskom sekretarijatu. Godine 1954. postaje sovjetski veleposlanik u Ma\xc4\x91arskoj. Andropov je bio jedan od odgovornih za sovjetsku odluku da okupira Ma\xc4\x91arsku za vrijeme revolucije 1956. godine. Njegova supruga zvala se Tatjana.\n_START_SECTION_\nPut prema mo\xc4\x87i\n_START_PARAGRAPH_\nAndropov se vratio u Moskvu da bi vodio Odjel za Vojnu povezanost zajedni\xc4\x8dkih operacija komunisti\xc4\x8dkih i radni\xc4\x8dkih partija u socijalisti\xc4\x8dkim dr\xc5\xbeavama (1957.-1967.). Godine 1961. izabran je za punopravnog \xc4\x8dlana Centralnog komiteta KP SSSR-a i ve\xc4\x87 1962. godine unaprije\xc4\x91en (poslan) u Sekretarijat centralnog komiteta KP SSSR. No, 1967. godine Andropov sebi olak\xc5\xa1ava posao u Centralnom komitetu tako \xc5\xa1to na Suslovljev prijedlog postaje \xc5\xa1ef KGB-a i kandidat za Politbiro centralnog komiteta KP SSSR. Punopravni \xc4\x8dlan Politbiroa postaje 1973. godine. Bio je \xc5\xa1ef KGB-a sa najdu\xc5\xbeim mandatom i nije dao ostavku do svibnja 1982. godine, kada je opet unaprije\xc4\x91en unutar Sekretarijata na biv\xc5\xa1e Suslovljevo mjesto tajnika zadu\xc5\xbeenog za ideolo\xc5\xa1ke afere._NEWLINE_Dva dana nakon Bre\xc5\xbenjevljeve smrti (12. studenog 1982.) postaje Glavni tajnik KP SSSR i vo\xc4\x91a SSSR-a. Tako je postao prvi biv\xc5\xa1i KGB-ovac koji je postao Glavni tajnik KP-a i vo\xc4\x91a SSSR-a. Njegvo stupanje u slu\xc5\xbebu vo\xc4\x91e na Zapadu je prihva\xc4\x87eno sa strahovanjem, prete\xc5\xbeito zbog njegove uloge u KGB-u i u ma\xc4\x91arskoj revoluciji 1956. godine.\n_START_SECTION_\nAndropov na poziciji\n_START_PARAGRAPH_\nZa vrijeme mandata, Andropov je poku\xc5\xa1ao pobolj\xc5\xa1ati ekonomiju i smanjiti korupciju. Zapam\xc4\x87en je i zbog borbe za poja\xc4\x8danje radne discipline, koju je provodio pomo\xc4\x87u tipi\xc4\x8dnog sovjetskog administrativnog pristupa i grube neodre\xc4\x91enosti odane uspomenama prema Staljinovim pravilima._NEWLINE_\xc5\xa0to se ti\xc4\x8de vanjskih poslova, napravio je jako malo \xe2\x80\x93 rat u Afganistanu se nastavio. Andropova vladavina zapam\xc4\x87ena je i po pogor\xc5\xa1anju odnosa sa Sjedinjenim Dr\xc5\xbeavama. Dok je ispucao mnogo prijedloga koji su uklju\xc4\x8divali i redukciju srednje-dometnih nuklearnih raketa u Europi i sastanak s ameri\xc4\x8dkim predsjednikom Ronaldom Reaganom, no ti prijedlozi su zanemarila je administracija Ronalda Reagana i Margaret Thatcher. Hladnoratovske tenzije pogor\xc5\xa1ane su padom sovjetskih vojnika u civilnom avionu \xe2\x80\x9eKorean Air Flight KAL-007\xe2\x80\x9c nad SSSR-om 1. rujna 1983. godine i ameri\xc4\x8dkim premje\xc5\xa1tanjem rakete Pershing kako bi se suo\xc4\x8dili sa sovjetskim oru\xc5\xbejem u Europi. Sovjetsko-ameri\xc4\x8dke razgovore oko srednje-dometnih nuklearnih raketa suspendirao je Sovjetski Savez u studenom 1983. godine._NEWLINE_Jedan od njegovih najpoznatijih \xc4\x8dinova za vrijeme kratkog mandata kao vo\xc4\x91a SSSR-a je odgovor na pismo, tada djevoj\xc4\x8dice, Samanthe Smith u kojem je poziva u Sovjetski Savez. To je bio glavni razlog za\xc5\xa1to je Samantha Smith postala mirovna aktivistica.\n_START_SECTION_\nAndropovljeva ostav\xc5\xa1tina\n_START_PARAGRAPH_\nAndropov je umro od zatajenja bubrega 9. velja\xc4\x8de 1984. godine, i to nakon mjeseci borbe s lo\xc5\xa1im zdravljem. Naslijedio ga je Konstantin \xc4\x8cernjenko. Pokopan je u Moskvi, u nekropoli Kremlja. _NEWLINE_Andropovljeva ostav\xc5\xa1tina i do danas je tema mnogih debata, kako u Europi tako i u svijetu. O njoj raspravljaju mnogi znanstvenici, ali i mediji. On i dalje ostaje tema mnogih dokumentaraca i ne-fikcije, pogotovo oko va\xc5\xbenih godi\xc5\xa1njica. _NEWLINE_Unato\xc4\x8d Andropovljevu \xc4\x8dvrstu stavu u Ma\xc4\x91arskoj i mnogobrojnim protjerama i intrigama za koje je bio odgovoran kao dugogodi\xc5\xa1nji \xc5\xa1ef KGB-a, mnogi komentatori smatraju ga humanim reformatorom i jednim od najboljih vo\xc4\x91a SSSR-a, osobito u usporedbi stagnacijom i korupcijom u kasnijim godinama vladavine njegovog prethodnika, Leonida Bre\xc5\xbenjeva. Op\xc4\x87enito se smatra prista\xc5\xa1om postepenijih i konstruktivnijih reformi nego \xc5\xa1to je bio Mihail Gorba\xc4\x8dov. Veli\xc4\x8dina  spekulacija centrira se oko pitanja bi li Andropov reformirao SSSR na takav na\xc4\x8din da ga ne bio doveo do eventualnog raspada. No, ne mo\xc5\xbee se pore\xc4\x87i da Andropov nije podr\xc5\xbeavao, tada jo\xc5\xa1 mladog, Gorba\xc4\x8dova i potencirao ga kao svog budu\xc4\x87eg nasljednika, da Gorba\xc4\x8dov mo\xc5\xbeda nikad ne bi postao vo\xc4\x91a SSSR-a i generalni sekretar KP-a._NEWLINE_Kratko vrijeme koje je proveo kao vo\xc4\x91a, ve\xc4\x87inom u vrlo slaboj dr\xc5\xbeavi, ostavlja debatatantima malo konkretnih indicija o prirodi ikakvih hipotetskih pro\xc5\xa1irenih pravila. Isti slu\xc4\x8daj je i sa kratkotrajnom Lenjinovom vladavinom, takvo ne\xc5\xa1to ostavlja prostor debatantima da razviju omiljene teorije i da razviju mali kult li\xc4\x8dnosti koji se formirao oko njega.\n_START_SECTION_\nKontroverza\n_START_PARAGRAPH_\nOd vremena kada je izabran za Glavnog tajnika KP-a bile su mnoge spekulacije o njegovoj pro\xc5\xa1losti. Deklasificirani Andropovljevi spisi pokazuju nam da je \xe2\x80\x9eperuredio\xe2\x80\x9c svoju biografiju kako bi udovoljio bolj\xc5\xa1evi\xc4\x8dkim vremenima \xe2\x80\x93 od sebe je napravio sina Osetijskog proletera, a zapravo je bio iz bogate obitelji, vjerojatno \xc5\xbeidovskog porijekla. U po\xc4\x8detku Andropov, po izvorima, nije bio to\xc4\x8dan u izmi\xc5\xa1ljanju svoje \xe2\x80\x9eproleterske\xe2\x80\x9c pro\xc5\xa1losti. Za vrijeme 1930-ih godina, Andropov je ispitan najmanje 4 puta zbog neto\xc4\x8dnosti u nekim obrascima koje je popunio._NEWLINE_Svaki put uspio je izbje\xc4\x87i komisije koje bi pregledale njegovu pro\xc5\xa1lost. Najnovija verzija njegove biografije govori da je Andropov bio sin \xc5\xbeeljezni\xc4\x8dara i vjerojatno je ro\xc4\x91en u mjestu Nagtuskoj, gubernija Stavropol. No, prema podacima u  arhivama , Andropov rodio u bogatoj \xc5\xbeidovskoj obitelji Flekenstein u Moksvi. _NEWLINE_Njegova obitelj, koja je navodno stigla iz Finske, mogla je do\xc5\xbeivjeti progone za vrijeme pogroma u 1910. Jedna od teorija govori da je Andropov (\xc4\x8dije je pravo ime po teoriji bilo Grigorij) ro\xc4\x91en samo nekoliko stotina metara od glavnog sredi\xc5\xa1ta moskovske policije.'